अस्ट्रेलियामाथि भारतको दबाब
अस्ट्रेलियाले भारतविरुद्धको दोस्रो टेस्टको पहिलो दिन शुक्रबार ब्याटबाट राम्रो प्रदर्शन गर्न सकेन र पूरा टिम २ सय ६३ रन बनाएर अलआउट भएको छ । भारतले आफ्नो पहिलो इनिङ्स सुरु गर्दै बिना कुनै विकेटको क्षति २१ रन बनाएको छ ।
काठमाडौँ — अस्ट्रेलियाले भारतविरुद्धको दोस्रो टेस्टको पहिलो दिन शुक्रबार ब्याटबाट राम्रो प्रदर्शन गर्न सकेन र पूरा टिम २ सय ६३ रन बनाएर अलआउट भएको छ । भारतले आफ्नो पहिलो इनिङ्स सुरु गर्दै बिना कुनै विकेटको क्षति २१ रन बनाएको छ ।उसका लागि कप्तान रोहित शर्मा १३ र केएल राहुल चार रन बनाएर खेलिरहेका छन् । त्यस अगाडि अस्ट्रेलियाले दिनको अन्तिम सत्रको मध्यमा सबै विकेट गुमाएको थियो । उसका लागि उस्मन ख्वाजा र पिटर ह्यान्ड्कम्बले मात्र सुदृढ प्रदर्शन गरे ।प्रारम्भिक ब्याटर ख्वाजाले १२ चौका र एक छक्काको मदतले ८१ रन बनाए । यस्तै ह्यान्ड्सकम्बले नौ चौकाको मदतले ७२ रन बनाए । भारतीय बलरमध्ये मोहम्मद सामीले ६० रनमा चार विकेट लिए । यस्तै रविचन्द्रन आश्विन र रवीन्द्र जडेजाले तीन/तीन विकेट लिए । 